Gemengde uitslae vir Bridgton | Die Hoorn
Gemengde uitslae vir Bridgton
Dwayne van Rooyen, woelige skrumskakel van die All Blacks Rugby­klub se B-span, druk Saterdag een van sy span se vier drieë in hul oorwinning van 29-8 oor Harlequins in 'n SWD Presidentsliga-wedstryd op die Bridgton Sportgronde. • All Blacks A het Harlequins A in 'n taai stryd met 19-15 ge­klop. Foto: Ebenezer Titus
DIE A-span van Bidgton Rugbyklub het Saterdag (18 Maart) in 'n SWD Premierligawedstryd op Pacaltsdorp met 24-39 teen Evergreens verloor.
Bridgton se Anver Venter (senter), Wayne Julies (flank), Cheslin September (haker) en David Goliaths (plaasvervanger) het elk 'n drie ge­druk. Venter het ook geslaag met 'n doelskop. Adriaan Booysen (plaas­vervanger) het een drie verdoel.
• Bridgton B het Evergreens B met 10-8 geklop. Conroy Tiemie (senter) het 'n drie gedruk en Adriaan Booysen (buitesenter) het die drie verdoel en ook 'n strafdoel behaal.
Bridgton C het Evergreens C met 15-12 geklop. Autrige Tiemie (vleuel) en Ronald Bratz (flank) het elk 'n drie vir Bridgton gedruk en Thiren Stofela (losskakel) het 'n doel- en 'n strafdoel aangeteken.